Document ID: 32004R2102

KOMISIJAS REGULA (EK) Nr. 2102/2004
(2004. gada 9. decembris)
par atsevišķiem tirgus atbalsta ārkārtas pasākumiem olu nozarē Itālijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju (1), un jo īpaši tās 14. pantu,
tā kā:
(1)
Sakarā ar putnu gripas parādīšanos atsevišķos ražošanas reģionos Itālijā laikā no 1999. gada decembra līdz 2000. gada aprīlim, no 2000. gada augusta līdz oktobrim un no 2002. gada oktobra līdz 2003. gada septembrim Itālijas varas iestādes pieņēma veterinārus un tirdzniecības ierobežojumus, pamatojoties uz Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei (2). Tādēļ Itālijas teritorijā vai to zonu robežās, kuras ir tieši skārusi epizootiskā slimība, uz laiku tika aizliegts pārvadāt un tirgot perēšanai paredzētas olas.
(2)
Ierobežojumi attiecībā uz perēšanai paredzētu olu brīvo apriti, kas tika ieviesti, piemērojot veterināros pasākumus, varēja izraisīt nopietnus traucējumus perēšanai paredzētu olu tirgū Itālijā. Itālijas varas iestādes veica tirgus atbalsta pasākumus, piemērojot tos vienīgi nepieciešamajā laikposmā. Šie pasākumi paredzēja iespēju izmantot perēšanai paredzētas olas, kas atbilst KN kodam 0407 00 19, un kuru inkubācija vairs nebija iespējama, pārstrādājot tās olu produktos, vai iznicināt perēšanai paredzētas olas, kas atbilst KN kodiem 0407 00 19 un 0407 00 11.
(3)
Šie pasākumi pozitīvi ietekmēja perēšanai paredzētu olu tirgu. Attiecīgi ir pamatoti Regulas (EEK) Nr. 2771/75 14. panta nozīmē pielīdzināt šos pasākumus tirgus atbalsta ārkārtas pasākumiem, un piešķirt atbalstu, lai kompensētu daļu no finanšu zaudējumiem, kas radušies, pārstrādājot olu produktos perēšanai paredzētas olas vai iznicinot tās.
(4)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
1. Atbilstīgi Regulas (EEK) Nr. 2771/75 14. pantam par tirgus atbalsta ārkārtas pasākumu uzskata laikā no 1999. gada 17. decembra līdz 2000. gada 14. aprīlim, no 2000. gada 14. augusta līdz 16. oktobrim un no 2002. gada 11. oktobra līdz 2003. gada 30. septembrim tādu perēšanai paredzēto olu izmantošanu pārstrādei, kas atbilst KN kodam 0407 00 19, un tādu perēšanai paredzēto olu iznīcināšanu, kas atbilst KN kodiem 0407 00 19 un 0407 00 11, saistībā ar ko Itālijas varas iestādes nolēma pēc tam, kad īstenoti valsts veterinārie pasākumi, jo īpaši piemērojot Direktīvu 92/40/EEK.
2. Par 1. punktā minēto pasākumu piešķir kompensāciju šādā apmērā:
-
0,0942 eiro par vienu perēšanai paredzētu olu, kas atbilst NK kodam 0407 00 19, un kas izmantota pārstrādei, nosakot maksimālo kopējo skaitu, kas ir 770 751 ola;
-
0,1642 eiro par vienu perēšanai paredzētu olu, kas atbilst NK kodam 0407 00 19, un kas izmantota iznīcināšanai, nosakot maksimālo kopējo skaitu, kas ir 165 040 ola; un,
-
0,5992 eiro par vienu perēšanai paredzētu olu, kas atbilst NK kodam 0407 00 11, nosakot maksimālo kopējo skaitu, kas ir 264 930 olas.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 9. decembrī

Labels: 3
18
17
6